Slečna Júlia. Sonáta príšer. Ľudia z Hemsö - Strindberg, August švédsky autor, dramatik 22.1.1849 - 14.5.1912; Duchková, Silvia (Bratislava Tatran, 1988)
Dráma Slečna Júlia je príbehom tragického vzťahu šľachtičnej a plebejca. Dráma Hra snov je Strindbergovou najmilovanejšou drámou, je ústredným dielom autorovho vrcholného tvorivého obdobia tak po ideovej, ako aj umeleckej stránke. Je to snová alegória plná symbolov, pátrajúca po zmysle ľudského bytia. Sonáta príšer z roku 1907, jedna z posledných, takzvaných komorných Strindbergových drám, je symbolickým stvárnením konfliktu dobra a zla. Hra Tanec smrti do istej miery pripomína naturalistické tragédie z osemdesiatych rokov, predovšetkým je to však drásavý a dramaticky mimoriadne účinný ponor do cítenia dvoch ľudských trosiek pripútaných k sebe desaťročiami spoločného života v mučivej manželskej kríze. Manželstvo Alice a Kapitána vo veži pevnosti je ako ťaživý tanec smrti v začarovanom kruhu zloby a rezignácie. Román Ľudia z Hemsö - jedno z najoptimistickejších a najharmonickejších diel, čo Strindberg napísal. Svieži štýl a výrazné zobrazenie prírody a života ľudu vychádza z autobiografických spomienok spisovateľa na letá strávené v lone prírody na ostrove neďaleko Stockholmu.
Keywords: švédska literatúra; švédska dráma; dráma